stanford-oval/wikipedia huggingface dataset:
Hoikka (Pieksämäki, Mataramäki)
Maantietoa

Järvi on 2,4 kilometriä pitkä, 730 metriä leveä, ja sen pinta-ala on 66 hehtaaria. Järvellä on kartan mukaan yksi saari.  Sen rantaviivan pituus on 8,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Myhinjärven valuma-alueeseen (14.718) se kuuluu. Järven vedenpinnan korkeus on 142,5 metriä mpy.
Total Overdose

| Total Overdose |
| --- | --- |

Kehittäjä:  Deadline Games
Julkaisija:  SCi Entertainment (EU) Eidos (NA)
Jakelija:  GOG.com
Pelimoottori:  RenderWare
Julkaistu:  EU 16. syyskuuta 2005 NA 27. syyskuuta 2005
Lajityyppi:  toimintaseikkailu, kolmannen persoonan ammuntapeli
Pelimuoto:  yksinpeli
Ikäluokitus:  PEGI 18 
Alusta:  Microsoft Windows, PlayStation 2, Xbox
Jakelumuoto:  Optinen levy, digitaalinen lataus ja digitaalinen jakelu
Lisää peliartikkeleitaVideopelien teemasivulla
Infobox OK : 
Total Overdose, tunnetaan Yhdysvalloissa myös nimellä Total Overdose: A Gunslinger's Tale in Mexico on Deadline Gamesin kehittämä avoimeen pelimaailmaan sijoittuva toimintaseikkailu/kolmannen persoonan ammuntapeli, joka julkaistiin alun perin Euroopassa 16. syyskuuta 2005 Microsoft Windowsille, PlayStation 2:lle, Xboxille.
Peli on saanut sekä ristiriitaisia että positiivisia vastaanottoja. Pelillä on Metacriticissä keskiarvona 72/100. Pelin PC-versiolla on GameRankingsissa keskiarvona 71.20%. IGN antoi pelille arvosanaksi 8/10, GameSpot 6.7/10 ja Computer and Video Games 7.5/10.
Aiheesta muualla

Peli MobyGamesissa (englanniksi)
Turun Tähden

Turun Tähden on Aurajoen Nuorkauppakamarin vuodesta 1996 jakama tunnustus. Kyseinen tunnustus myönnetään turkulaisuutta taiteen, viihteen, urheilun ja elinkeinoelämän saralla positiivisella tavalla tunnetuksi tehneelle henkilölle tai ryhmälle. Turun Tähden -palkinnon ehdokkaat valitsee nimekäs raati ja lopulliset palkinnon saajat valitaan avoimella julkisella äänestyksellä.
Hankkeen nimissä on vuoteen 2022 mennessä myönnetty 26 kappaletta tunnustuksia tähtien muodossa. Tähtiä on myönnetty 3 vuoden välein mutta vuodesta 2014 hanke oli pitkään tauolla. Turun Tähden palaa vuonna 2022, tuoden mukanaan Turun Veistämönaukiolle 5 uutta tähteä, joista yksi on huhtikuussa 2022 menehtyneelle Ilkka Kanervalle myönnetty postuumi kunniatähti.
Turun Veistämönaukiolta löytyvä tähtiaukio
Tunnustuksen saaneet

1996: Tamara Lund, Helena Kara, Pentti Viherluoto, Saku Koivu, Tommi Läntinen, Vilperin Perikunta, Matti & Teppo
1999: Matti Salminen, Pepe Willberg, Anni Polva, Jarkko Laine
2002: Karita Mattila, Reijo Mäki
2005: Tuija Piepponen, Jussi ”Juba” Tuomola, Ruisrock-festivaali
2008: Darude, Leena Lander, Aiju von Schöneman, Finlanders
2011: Michael Monroe, Mikko Koivu, Mikko Kouki
2014: Ismo Kallio, Ressu Redford, Robin
2022: Ilkka Kanerva (postuumisti myönnetty kunniatähti), Kaj Stenvall, Mira Luoti, Pekka Hyysalo, Ilkka Paananen & Mikko Kodisoja
Hämeenlinnan linja-autoasema

| Hämeenlinnan linja-autoasema |
| --- | --- |
 Aseman julkisivu Palokunnankadun suunnasta
Sijainti:  Eteläkatu 1, 13100 Hämeenlinna
Koordinaatit:  60°59′41″N, 24°28′02″E
Valmistumisvuosi:  1958
Suunnittelija:  Olavi Sahlberg
Tyylisuunta:  funktionalismi
Kerrosluku:  2
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Hämeenlinnan linja-autoasema on Hämeenlinnan Saaristenmäessä sijaitseva kaukoliikenteen terminaali. Funktionalismia edustavan asemarakennuksen on suunnitellut kaupunginarkkitehti Olavi Sahlberg ja se valmistui vuonna 1958. Linja-autoasema sijaitsee omassa korttelissaan entisen Rantatorin paikalla ja rajoittuu Palokunnankatuun, Sibeliuksenkatuun, Wetterhoffinkatuun sekä Paasikiventiehen. Itse aseman osoite on kuitenkin Eteläkatu 1. Asemalaitureita on viisi, ja linjat on jaettu niille viiden kaupungista haarautuvan pääväylän mukaan (Lahdentie, Turuntie, Helsingintie, Pälkäneentie ja Tampereentie). Linja-autoasemalta liikennöi päivittäin useita linja-autovuoroja tunnissa joka puolelle Suomea, parhaat yhteydet ovat eteläiseen Suomeen. Asemarakennus on Museoviraston päätöksellä suojeltu.
Linja-autoaseman kortteli sijaitsee hyvin keskeisellä paikalla, vain korttelin päässä Kauppatorista, joten kaupungilla on kiinnostusta alueen kehittämiseen. Ensimmäisenä osana Engelinrannan kehitysprojektia kaupunki käynnisti alkuvuodesta 2017 tontinluovutuskilpailun, jolla tavoiteltiin ehdotuksia korttelin täydennysrakentamiseen. Kilpailun voitti Lehto Groupiin kuuluva Rakennuskartio Oy ehdotuksellaan "Lohkot". Ehdotuksessa kortteliin rakennetaan yhdeksänkerroksisia asuin- ja liiketaloja, hotelli sekä uusi asemarakennus Palokunnankadun varteen. Vanha linja-autoasema säilytetään ja sinne toteutetaan kauppahalli. Rakennusoikeutta ehdotuksessa on käytetty 14 500 kerrosneliömetriä. Kilpailun osana hyödynnettiin uudenlaisella tavalla asukasosallistumista, jossa kaupunkilaiset pääsivät vaikuttamaan suunnitteluprosessiin antamalla palautetta ehdotuksista kilpailuvaiheen aikana. Kaupunki aloitti alueen kaavoituksen voittajaehdotuksen pohjalta vuonna 2017, ja uusi asemakaava astui voimaan alkuvuodesta 2020.
Linja-autojen lähtölaiturit > Kaukoliikenne ja seutuliikenne

| Laituri | Suunta | Kaukoliikenne | Seutuliikenne |
| --- | --- | --- | --- |
| 1 | Lahdentie | pikavuorot Lahteen | 620, 621, 700, 702, 710, 800, 802, 900, 901 |
| 2 | Turuntie | pikavuorot Turun suuntaan | 400, 401, 402, 900, 901 |
| 3 | Helsingintie | pikavuorot Helsingin suuntaan | 200, 205, 210, 300, 301, 310, 330, 331 |
| 4 | Pälkäneentie | pikavuorot Pälkäneen suuntaan | 602, 610, 640 |
| 5 | Tampereentie | pikavuorot Tampereen suuntaan | 500, 501, 510 |
Linja-autojen lähtölaiturit > Kaupunkiliikenne

Kaupunkiliikenteen pysäkit sijaitsevat linja-autoaseman vieressä Palokunnankadulla. Pysäkkejä on viisi, joista kolme itään ja kaksi länteen.
| Pysäkki | Suunta | Linjat |
| --- | --- | --- |
| Linja-autoasema A | itään | 4 Tarvasmäki, 5 Turenki, 10 Turenki, 11 Äikäälä |
| Linja-autoasema B | itään | 2 Aulanko, 14,16,17 Rautatieasema |
| Linja-autoasema C | itään | 1 Kukostensyrjä, 3 Harvoilanmäki, 12 Siiri, 13 Laaniitty |
| Linja-autoasema D | länteen | 1,3,11 Keskussairaala-Loimalahti, 2 Visamäki, 4,12 Kettumäki |
| Linja-autoasema E | länteen | 5 Parolannummi, 10 Parola, 13 Miemala, 14 Vuorentaka-Tiiriö, 16 Moreeni, 17 Tiiriö |
Hopeatungpuu

| Hopeatungpuu |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Kasvit Plantae
Yläkaari::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Kladi::  Aitokaksisirkkaiset Eudicots
Lahko::  Malpighiales
Heimo::  Tyräkkikasvit Euphorbiaceae
Alaheimo::  Crotonoideae
Tribus::  Aleuritideae
Suku::  Tungpuut Aleurites
Laji::  moluccana
Kaksiosainen nimi
 Aleurites moluccana  (L.) Willd. 
Synonyymit
 Aleurites moluccanus 
Katso myös
   Hopeatungpuu Wikispeciesissä   Hopeatungpuu Commonsissa 
  Tieteelliset nimet: 
Infobox OKNimi-testi OKIUCN-testi OK: 
Hopeatungpuu (Aleurites moluccana) on tyräkkikasveihin kuuluva puulaji. Se kasvaa alkuperäisena trooppisessa Aasiassa: Intiasta ja Kiinasta Indokiinaan, Malesiaan, Indonesiaan, Filippiineille, Papua-Uuteen-Guineaan ja Australian Queenslandiin. Lajia hyödynnetään monin tavoin, muun muassa koristepuuna. Hopeatungpuu tuottaa syötäviä siemeniä.
Turun Urheiluliitto

| Turun Urheiluliitto |
| --- | --- |

Perustettu:  1901
Paikkakunta:   Turku, Suomi
Värit:           
Lajit:  keilailu, lentopallo, luistelu, nyrkkeily, pyöräily, triathlon, voimistelu, yleisurheilu
Puheenjohtaja:  Juha Hämäläinen
Kotisivu:  www.turunurheiluliitto.fi
Turun Urheiluliitto r.y. (TuUL) on 1901 perustettu turkulainen urheiluseura. Seuraan kuuluu kahdeksan jaostoa, joiden sisällä on lisäksi vielä muitakin lajeja. Jaostot ovat keilailu, lentopallo, luistelu, nyrkkeily, pyöräily, triathlon, voimistelu sekä yleisurheilu.
Seuran menestynein urheilija on Paavo Nurmi. Seuraa ovat myös edustaneet olympiamitalistit Hannes Kolehmainen, Harri Larva, Kalervo Toivonen, Erkki Kataja, Raimo Heinonen, Veikko Karvonen, Kaisa Parviainen, Albin Stenroos, Jalmari Eskola ja Elias Katz.
Nykyään seuran tunnetuimpia urheilijoita ovat Erika Rautiainen (kilpa-aerobic), triathlonisti Darby Thomas, pyöräilijä Mika Simola sekä telinevoimistelijat Juho Kanerva ja Helmi Murto.
Aiheesta muualla

Seuran kotisivut
Valpurinyö

Keijujen tanssia tai virvatulia valpurinyönä. Maalaus vuodelta 1901.
Valpurinyö (saks. Walpurgisnacht) on vapunpäivää edeltävä yö, jolloin erityisesti Keski-Euroopassa uskottiin noitien olevan liikkeellä. Noitien karkottamiseksi poltettiin kokkoja. Käsitys noitien lentämisestä sapattiinsa valpurinyönä on arveltu olevan perua yleisestä pakanallisten juhlien leimaamisesta paholaisen teoiksi.
Hüseyin Özkan

| Mitalit> Maa:  Turkki.Miesten judo. Olympialaiset  | Mitalit> Maa:  Turkki.Miesten judo. Olympialaiset  | Mitalit> Maa:  Turkki.Miesten judo. Olympialaiset  | Maa:  Turkki> Miesten judo. |
| --- | --- | --- | --- |
|  Kultaa | Sydney 2000 | 66 kg |  |
| MM-kilpailut  | MM-kilpailut  | MM-kilpailut  |  |
|  Hopeaa | Birmingham 1999 | 66 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Oostende 1997 | 65 kg |  |
|  Hopeaa | Ateena 1993 | 60 kg |  |
|  Pronssia | Bratislava 1999 | 66 kg |  |
|  Pronssia | Düsseldorf 2003 | 66 kg |  |
Hüseyin Özkan (aik. Khasei Bisultanov, s. 20. tammikuuta 1972 Orga) on turkkilainen judoka ja olympiavoittaja.
Özkan osallistui Sydneyn olympialaisiin 2000, joissa hän voitti olympiakultaa. Finaalissa Özkan voitti ranskalaisen Larbi Benboudaoudin ipponilla ajassa 2.46.
Maailmanmestaruuskilpailuissa Özkan voitti hopeaa vuonna 1999 Birminghamissa. Euroopan-mestaruuskilpailuissa hän voitti Oostendessa 1997, oli hopealla Ateenassa 1993 sekä pronssilla Bratislavassa 1999 ja Düsseldorfissa 2003.
Turkin mestaruuden Özkan voitti kaksi kertaa.
Höggklubb

Höggklubb
| --- | --- |
Sijainti:  Kristiinankaupunki Suomi
| --- | --- |
Valmistunut:  1900 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Höggklubb on Kristiinankaupungin lähellä oleva luotsiasema, joka oli miehitettynä vuoteen 1989. Alue on luotsikulttuurin kannalta merkittävä säilynyt kulttuuriympäristö. Viimeisin luotsiasemarakennus on valmistunut vuonna 1939. Luotsiasemaan kuuluu 1900-luvun alussa rakennettu tähystystorni sekä hirsituvat, joita rakennettiin luotseille asunnoiksi kun luotsitilajärjestelmä lakkautettiin ja luotsipäivystys keskitettiin varsinaisten asemien yhteyteen. Nykyään kesäisin Höggklubbenilta järjestetään melontaretkiä matkailijoille.
Valsalvan koe

Valsalvan kokeella voidaan selvittää esimerkiksi potilaan korvatorven toimintaa.
Valsalvan koe eli Valsalvan manööveri tai arkikielessä valsalvaus on italialaisen lääkäri Antonio Valsalvan mukaan nimetty toimenpide tai lääketieteellinen koe, jossa henkilö sisäänhengityksen jälkeen sulkee uloshengitystiensä esimerkiksi sulkemalla kurkunpään tai vaihtoehtoisesti suun ja sieraimet, ja samalla hengitysteiden ollessa suljetut tekee voimakkaan uloshengitysliikkeen.
Valsalvan kokeella on monia eri käyttötarkoituksia. Osa näistä liittyy parasympaattisen hermoston stimulaatioon, jota koe aiheuttaa. Valsalvan kokeella voidaan parasympaattisen stimulaation ansiosta esimerkiksi pysäyttää sydämen takykardiakohtaus.
Toisaalta manööveriä käytetään myös korvatorven avaamiseksi tai sen avoimuuden selvittämiseksi. Korvatorveen kohdistuvaa valsalvan manööveriä varten potilas sulkee suun ja sieraimet, jolloin hengitysliikkeen nenä-nieluun luoma paine purkautuu korvatorven kautta välikorvaan.
Kokeella voidaan myös selvittää, onko hampaan poiston jälkeen avautunut yhteys poskionteloon. Tällöin koe tehdään kuten korvatorvea avattaessa, sulkemalla nenä ja suu ja tekemällä voimakas uloshengitysliike. Mikäli yhteys on avautunut, purkautuu hengitysliikkeen luoma paine poskiontelon kautta poistokuopasta, minkä hammaslääkäri kykenee havaitsemaan.
Lääketieteen ulkopuolella valsalvausta käytetään esimerkiksi sukellusharrastuksen parissa. Tällöin sukeltaja voi valsalvauksen avulla tasata välikorvan paine-eron ja hoitaa siten sukelluksessa paineenvaihtelun myötä lukkeutuneen tai kipeytyneen korvan.
Valtionsyyttäjä

Valtionsyyttäjä on valtakunnansyyttäjänvirastossa työskentelevä yleinen syyttäjä. Valtionsyyttäjä on toimivaltainen koko maassa. Valtionsyyttäjä toimii syyttäjänä yhteiskunnallisesti merkittävissä asioissa sekä asioissa, jotka hovioikeus käsittelee ensimmäisenä oikeusasteena. Sellaisia ovat lähinnä kaikkein korkeimpien virkamiesten virkarikokset, korkeiden upseerien tekemät sotilasrikokset sekä maanpetos- ja valtiopetosrikokset.
Valtionsyyttäjän nimittää valtioneuvosto Valtakunnansyyttäjänviraston esityksestä.
Valtionsyyttäjät

Leena Metsäpelto, syyttäjätoimintayksikön päällikkö
Tuuli Eerolainen
Anssi Hiivala
Tom Laitinen
Anu Mantila
Mikko Männikkö
Lilja Limingoja, Suomen kansallinen jäsen Eurojust-yksikössä
Sampsa Hakala
Ritva Sahavirta
Mika Appelsin
Tommi Hietanen
Luettelo valtionsyyttäjistä löytyy myös Syyttäjälaitoksen verkkosivustolta.
Tynnyrivääristymä

Tynnyrivääristymä
Tynnyrivääristymä on valokuvassa objektiivin aiheuttama vääristymä luonnolliseen näkymään verrattuna. Sen aiheutuu tyypillisesti laajakulmaobjektiiveilla ja erityisesti kaikkein laajakulmaistavimmilla objektiiveilla, kalansilmäobjektiiveilla.
Tynnyrivääristymän vastakohta on tyynyvääristymä, joka toteutuu vastaavasti kauko-objektiiveilla.
Vääristymiä voidaan korjata kuvankäsittelyohjelmalla tai kameran geometrista kalibrointia käyttäen.
Högin piiri

Högin piiri voi tarkoittaa seuraavia Ruotsin piirejä:
Högin piiri (Hälsingland), piiri Hudiksvallin kunnassa
Högin piiri (Skåne), piiri Kävlingen kunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Högin piiri”, voi hakea sivunnimihaulla, laajalla sivunnimihaulla tai tekstihaulla.
Heroes of Might and Magic: A Strategic Quest

| Heroes of Might and Magic: A Strategic Quest |
| --- | --- |

Kehittäjä:  New World Computing
Julkaisija:  New World Computing
Jakelija:  GOG.com
Suunnittelija:  Phil Steinmeyer, Debbie Van Caneghem
Taiteilija:  Julia Ulano
Säveltäjä:  Paul Romero
Ohjelmoija:  Phil Steinmeyer
Pelisarja:  Heroes of Might and Magic
Julkaistu:  1995
Lajityyppi:  strategiapeli
Pelimuoto:  yksinpeli   moninpeli
Ikäluokitus:  PEGI 12  USK 12 
Alusta:  MS-DOS, Windows, Mac OS
Jakelumuoto:  CD-ROM
Lisää peliartikkeleitaVideopelien teemasivulla
Infobox OK    : 
Heroes of Might and Magic: A Strategic Quest on New World Computingin kehittämä vuonna 1995 MS-DOSille julkaistu Heroes of Might and Magic -tietokonestrategiapelisarjan ensimmäinen osa.
Heroes of Might and Magicin tapahtumat sijoittuvat keskiaikaiseen fantasiamaailmaan täynnä legendojen ja myyttien olentoja. Nämä olennot muodostavat pelaajan joukot, joilla pelaaja yrittää voittaa vastustajansa.
Peli

Pelissä pelaaja hallitsee yhtä neljästä eri fantasiarodusta, jotka yrittävät voittaa toiset rodut. Pelaaja ohjaa armeijoita sankareiden johdolla, kerää resursseja ja aarteita ympäri maailmaa sekä yrittää valloittaa toisten rotujen kaupunkeja.
Yleensä lopullisena päämääränä pelissä on valloittaa kaikki vihollisten kaupungit sekä kukistaa heidän joukkonsa. Pelissä on kuitenkin myös muita tapoja voittaa pelin, kuten kerätä tietty määrä kultaa tai löytää jokin tietty esine.
Peli > Kaupungit

Pelissä on neljän erityyppisiä kaupunkeja sekä sankareita, joilla kaikilla on omat joukkonsa vahvuuksineen ja heikkouksineen.
Peli > Kaupungit > Knight

Knight on toinen "mahdillisista" roduista. Heidän sankarinsa omaavat paremmin hyökkäys- ja puolustustaidot, kuin spell power- tai tietämyskyvyt. Heidän joukkonsa ovat saantijärjestyksessä: Talonpojat, jousiampujat, keihäsmiehet, miekkamiehet, ratsumiehet sekä paladinit.
Peli > Kaupungit > Barbarian

Barbarian on toinen "mahdillisista" roduista. Heidän joukkonsa ovat saantijärjestyksessä: Hiidet, örkit, sudet, jätit, peikot sekä kykloopit.
Peli > Kaupungit > Sorceress

Sorceress on toinen "taiallisista" roduista. Heidän sankarinsa omaavat taas paremmin spell power- ja tietämyskyvyt kuin hyökkäys- ja puolustustaidot. Heidän joukkonsa ovat saantijärjestyksessä: Keijukaiset, kääpiöt, haltijat, druidit, yksisarviset sekä feeniks-linnut
Peli > Kaupungit > Warlock

Warlock on toinen "taiallisista" roduista. Heidän joukkonsa ovat saantijärjestyksessä: Kentaurit, gargoilit, aarnikotkat, minotaurit, hydrat sekä lohikäärmeet.
Pelissä on myös neutraaleja vaeltelevia yksiköitä: varkaat, nomadit, haamut (ainoa joita ei voi palkata) sekä henget
Aiheesta muualla

Heroes of Might and Magic MobyGamesissa (englanniksi)
Laaja tietopaketti kyseisestä pelistä (Arkistoitu – Internet Archive) (englanniksi)
| --- | --- |
Alkuperäinen pelisarja:  I • II • III • IV • V • VI • VII • VIII • IX • X
Muita tuotteita:  Swords of Xeen • Arcomage • Crusaders • Warriors • Legends • Dragon Rage • Mobile • Dark Messiah • Clash of Heroes
Heroes of Might and Magic:  I • II (The Price of Loyalty) • III (Armageddon’s Blade • The Shadow of Death) • IV (The Gathering Storm • The Winds of War) • V (Hammers of Fate • Tribes of  the East) • VI • VII
Muita tuotteita:  King’s Bounty • King’s Bounty: The Legend (The Armored Princess) • Chronicles • Game Boy Color • Quest for the Dragon Bone Staff • Kingdoms
Universumi:  Kreegan
pelin maastoa
Hopeatäpläpeippi

| Hopeatäpläpeippi |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Lamiales
Heimo::  Huulikukkaiskasvit Lamiaceae
Suku::  Peipit Lamium
Laji::  maculatum
Kaksiosainen nimi
 Lamium maculatum  L. 
Katso myös
   Hopeatäpläpeippi Wikispeciesissä   Hopeatäpläpeippi Commonsissa 
Infobox OKNimi-testi OK: 
Hopeatäpläpeippi eli täplälehtipeippi eli täpläpeippi (Lamium maculatum) on monivuotinen peippeihin kuuluva, Euroopassa kasvava kasvilaji, jota käytetään koristekasvina.
Hopeatäpläpeippi näyttää valkopeipiltä (Lamium album), mutta sen lehdet ovat tavallisesti lyhytsuippuisempia ja toisinaan yläpinnan keskeltä vaaleakaistaisia. Teriö on enintään kolme senttimetriä pitkä, purppuran- tai vaaleanpunaisenvärinen.
Aiheesta muualla

Lamium maculatum täpläpeippi Pohjolan kasvien pauloissa. (suomeksi)
Valpuri Urpiainen

Valpuri Urpiainen (k. 1692) tuomittiin kuolemaan avionrikkomuksesta Suomessa 1600-luvulla. Oikeudenkäynti on ollut historiallisen tutkimuksen kohteena.
Valpuri Urpiainen oli talonpoikaisen Matti Kotilaisen vaimo Pielisjärvellä. Mies oli valittu mieromieheksi eli viemään pitäjäläisten valitus raskaasta verotuksesta kuninkaan kuultavaksi Tukholmaan. Matkat kestivät kauan ja Kotilainen oli tehtävässä kaikkiaan neljä kertaa.
Toiselta matkaltaan palatessaan Matti sai tietää vaimonsa maanneen talon rengin kanssa ja tulleen raskaaksi. Säilyneiden asiakirjojen mukaan Valpuri oli puolustautunut sanoen: ”Se kuin isännän sijaan jätetään, se isännän työtä tekee.” Valpuri lähti tapauksen johdosta kotitilalta ensin Venäjälle ja sen jälkeen Sotkamoon. Synnytettyään pojan hän asettui asumaan vanhempiensa luo. Matti haki eroa ja sai sen samana vuonna 1689.
Valpuri Urpiainen yritti palauttaa kunniaansa talvikäräjillä 1691. Suotuisan päätöksen sijaan tuomari totesi hänen syyllistyneen kaksinkertaiseen huoruuteen ja tuomitsi hänet kuolemaan. Tuomiot raskaimmista rikoksista alistettiin Turun hovioikeuden vahvistettaviksi ja Valpuri vietiin käräjiltä kruunun tyrmään odottamaan oikeuden lopullista päätöstä.
Valpurin lopullista kohtaloa ei tiedetä, koska Turun hovioikeuden arkistot tuhoutuivat palossa 1827. Kaksinkertainen huoruus oli kuitenkin niin raskas rikos, että hovioikeus jätti kuolemantuomion usein voimaan. Valpuri Urpiainen todennäköisesti mestattiin vuoden 1691 tai 1692 aikana. Hänen miehensä Matti Kotilainen karkotettiin samoihin aikoihin maanpakoon kruunua vastaan niskoittelusta Ruotsin Pommeriin, missä hän luultavasti kuoli pian tämän jälkeen.
Kirjallisuutta

K. Katajala: Nälkäkapina : veronvuokraus ja talonpoikainen vastarinta Karjalassa 1683 - 1697.  Suomen historiallinen seura ry, 1994.  ISBN 9789518915983.
Tynttyrit

Tynttyrit
| --- | --- |
Sijainti:  65°39.04′N, 024°50.71′E, Simo Lapin maakunta Suomi
Merialue:  Perämeri
| --- | --- |
Asukasluku:  asumattomia
muokkaa - muokkaa wikitekstiä - muokkaa Wikidataa
Tynttyrit on kuuden pienen saaren ja luodon muodostama saariryhmä Simon edustalla Perämerellä. Saaret sijaitsevat Maksniemen kylän kaakkoispuolella, Simoniemen ja Ykskuusen niemen välisellä alueella. Kivikkoisilla saarilla kasvaa lehtipuita, pääasiassa koivua sekä leppää. Osalla saarista kasvaa vain leppäpensaikkoa. Saariryhmän eteläpuolella sijaitsevat Pirttisaari, Pihlajakari, Koivuluoto ja Verkkosaari, ja ryhmän itäpuolella sijaitsee kolmen pienen luodon muodostama saariryhmä Ööperit.
Turkvision laulukilpailu 2013

| Turkvision laulukilpailu 2013 |
| --- | --- |

Päivämäärät
Semifinaali:  19. joulukuuta 2013
Finaali:  21. joulukuuta 2013
Isäntä
Tapahtumapaikka:  Anadolu Üniversitesi BESYO Spor Salonu, Eskişehir,  Turkki 
Juontaja(t):  Semifinaali: Ece Vahapoğlu, Vatan Şaşmaz Finaali: Engin Hepileri
Isäntämaan toimittaja:  TRT
Osallistujat
Osallistujien määrä:  24
Uudet maat:   Altain tasavalta  Azerbaidžan  Baškortostan  Bosnia ja Hertsegovina  Gagauzia  Georgia  Hakassia  Irak  Kabardi-Balkaria &   Karatšai-Tšerkessia  Kazakstan  Kemerovo  Kirgisia  Krim  Kosovo  Makedonia  Pohjois-Kypros  Romania  Sahan tasavalta  Tatarstan  Tuva  Turkki  Ukraina  Uzbekistan  Valko-Venäjä
Muuta
 Ensimmäinen Turkvision laulukilpailu. 
Äänestys
Nolla pistettä saaneet:  –
Voittaja:   Azerbaidžan ”Yaşa”
Osallistujakartta

   Osallistui, pääsi finaaliin   Osallistui, ei päässyt finaaliin  
Turkvision laulukilpailu
 ◄ – • 2014 ► 
Turkvision laulukilpailu 2013 (turk. Türk Dünyası Türkvizyon Şarkı Yarışması 2013) oli ensimmäinen Turkvision laulukilpailu. Se järjestettiin Eskişehirissä, Turkissa 19. ja 21. joulukuuta 2013. Siihen osallistui 24 maata tai aluetta, joissa asuu paljon turkkilaisia tai puhutaan turkkilaista kieltä.
Formaatti

Kilpailu koostui 19. joulukuuta järjestetystä semifinaalista sekä finaalista, joka kilpailtiin 21. joulukuuta. Kaikki 24 osallistujaa kilpailivat semifinaalissa, josta 12 pääsi finaaliin. Käytetystä äänestys- ja pistejärjestelmästä ei kerrottu tarkemmin, eikä esimerkiksi kappaleiden semifinaalissa saamia pisteitä julkistettu.
Osallistujat

Kilpailuun osallistui 24 valtiota ja aluetta.